section_heading: Psihološki profil
paragraph_text: Glavna odlika Dayjeve psihe je njegova opsjednutost kalendarom i datumima, odnosno praznicima i obljetnicama. Ona ide toliko daleko da da Calendar Man sve svoje zločine planira sukladno praznicima ili specifičnim datumima, nastojeći na simboličan način odati počast obljetnici kroz svoje zločine; u ranijoj fazi to je radio kroz prikladne kostime, dok je kasnije naprosto odabirao konkretne datuma za egzekuciju vlastitih zločina. U jednom je trenutku njegov kriminal trebao imati čak i pedagošku funkciju, iako se i dalje radilo o Dayjevoj bizarnoj fiksaciji. Ta najistaknutija odlika Dayjevog profila indikativna je ka opsesivno-kompulzivnom poremećaju, ali i istovjetnom poremećaju ličnosti, odnosno komorbiditetu tih dvaju sličnih poremećaja. S jedne strane, njegova fiksacija na datume i šablonsko ponašanje protiv kojega se ne može boriti indikativna je ka prvome, dok je njegova vlastita mentalna organizacija, odnosno njegova inteligencija, smirenost, kalkuliranost i perfekcionizam, indikativna ka drugome. U tom je kontekstu Day vrlo jasan i nema pretjeranih dvojbi oko definiranja njegovog profila.